**СЪОБЩЕНИЕ**

Община Севлиево на основание чл.124б, ал.2 от Закона за устройство на територията, съобщава че със **Заповед № 474 от 12.05.2023 г. на кмета на община Севлиево е разрешено:**

**Изработване на Подробен устройствен план – план за регулация и застрояване** за частично изменение на ЗРП за УПИ VII, кв. 59 по плана на с. Ряховците, Община Севлиево.

С регулационната съставка на плана за ПИ 1004 от кв. 59 по плана на с. Ряховците да се обособи УПИ VIII-1004 с отреждане „за безвредно производство и жилищна сграда“ като регулационните му линии са в съответствие с имотните граници. Останалата част от УПИ VII, кв. 59 запазва предназначението си съгласно действащия ЗРП и получава отреждане „за озеленяване“.

Със застроителната съставка на плана за новообразувания УПИ VIII-1004, кв. 59 по плана на с. Ряховците да се установи смесена многофункционална устройствена зона – „Соп“ – с преобладаващо производствено и съпътстващо жилищно предназначение. За новообразувания УПИ VIII-1004, кв. 59 по плана на с. Ряховците да се установят следните устройствени показатели:

* **Начин на застрояване –** свободно;
* **Характер на застрояване –** ниско, с височина до 10 м.;
* **Максимална плътност на застрояване –** 70 %;
* **Максимална интензивност на застрояване –** 2,1;
* **Минимална озеленена площ –** 30%.

Със заповедта е одобрено представеното от Възложителя Задание по чл. 125 от ЗУТ.

**Обхват на устройствения проект**: **УПИ VII, кв. 59 по плана на с. Ряховците, Община Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 09.06.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**